
ДО

ОБЩИНСКИ СЪВЕТ

БУРГАС

Д О К Л А Д Н А  З А П И С К А

ОТ 

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО:  Даване съгласие за издаване на запис на заповед в полза на Държавен фонд „Земеделие“ – Разплащателна агенция  като обезпечение, гарантиращо пълният размер на авансово плащане по проект: „Изпълнение на стратегия за водено от общностите местно развитие на МИРГ Бургас-Камено“, ДБФП № МДР-ИП-01-86/20.07.2018 г., финансиран по Програма за морско дело и рибарство 2014 -2020г.,процедура BG14MFOP001-4.002 „Изпълнение на стратегиите за водено от общностите местно развитие“.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Моля, на основание чл. 64, ал. 1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, на насроченото за 28. 01. 2020 г. заседание на Общински съвет, да бъде разгледана настоящата докладна записка. Мотивите за това са свързани с подготовка на искане за авансово плащане за изпълнение на проект: „Изпълнение на стратегия за водено от общностите местно развитие на МИРГ Бургас-Камено“, ДБФП № МДР-ИП-01-86/20.07.2018 г., финансиран по Програма за морско дело и рибарство 2014 -2020г., процедура BG14MFOP001-4.002 „Изпълнение на стратегиите за водено от общностите местно развитие“ и осигуряване на необходимите средства за изпълнение на дейностите по проекта за 2020 г.
Съгласно условията на договора, авансово плащане е допустимо всяка година след одобрение на планираните дейности и разходи за съответната година. Същото се извършва ежегодно в размер до 50 на сто от стойността на одобрения годишен бюджет, който за 2020 г. е 226 137,82 лв.  
Предвид изложеното и условията на договора за безвъзмездна финансова помощ № МДР-ИП-01-86/20. 07. 2018 г. е необходимо Община Бургас да осигури издаването в полза на Държавен фонд „Земеделие“ – Разплащателна агенция- запис на заповед,  която да гарантира авансовото плащане в размер на 124 375.80 лв. /сто двадесет и четири хиляди триста седемдесет и пет лева и осемдесет ст./, представляващи 110% от стойността на заявеното авансово плащане. Необходимо да бъде приложено и Решение на Общинския съвет за упълномощаване на Кмета на Общината за издаването на посочената запис на заповед.
С оглед необходимостта от обезпечаване на проекта с финансови средства, предлагам Общинският съвет да даде съгласие за издаване на запис на заповед без протест и без разноски, в полза на Държавен фонд „Земеделие“ – Разплащателна агенция, платим на предявяване, който обезпечава пълният размер на авансовото плащане по проект: „Изпълнение на стратегия за водено от общностите местно развитие на МИРГ Бургас-Камено, ДБФП МДР-ИП-01-86/20.07.2018 г., по процедура BG14MFOP001-4.002 „Изпълнение на стратегиите за водено от общностите местно развитие“, в размер на 124 375.80 лв. /сто двадесет и четири хиляди триста седемдесет и пет лева и осемдесет ст./, представляващи 110 % (сто и десет процента) от стойността на заявеното авансово плащане по проекта и да упълномощи Кмета на Община Бургас да подпише същата. 
Предвид изложеното, на основание чл.21, ал.1, т.8, от Закона за местното самоуправление и местната администрация, предлагам, Общински съвет – Бургас да вземе следното 

РЕШЕНИЕ:

1. Дава съгласие Община Бургас да издаде запис на заповед без протест и без разноски, в полза на Държавен фонд „Земеделие“ – Разплащателна агенция, платим на предявяване,  който обезпечава пълния размер на авансовото плащане по проект: „Изпълнение на стратегия за водено от общностите местно развитие на МИРГ Бургас-Камено“, ДБФП МДР-ИП-01-86/20.07.2018 г., по процедура BG14MFOP001-4.002 „Изпълнение на стратегиите за водено от общностите местно развитие“ в размер на  124 375.80 лв. /сто двадесет и четири хиляди триста седемдесет и пет лева и осемдесет ст./, или 110 % (сто и десет процента) от стойността на заявеното авансово плащане по проекта.
2. Упълномощава Кмета на Община Бургас да подпише издадената запис на заповед. 
Приложения:
1. Проект на запис на заповед;
2. Копие на Административен договор за предоставяне на безвъзмездна финансова помощ /Договора/ № МДР-ИП-01-86/20.07.2018 г. и приложение № 9, неизменна част от договора;

3. Одобрен годишен бюджет за 2020 г. (Приложение 9.3);

4. Писмо от Министерството на земеделието, храните и горите относно одобрен годишен бюджет.
С уважение,
ДИМИТЪР НИКОЛОВ
Кмет на Община Бургас

